Nezmer ad nini tbedd ɣef sin n wannawen n tsertiyin. Imi annaw amenzu d tasertit n urfad n yiwet n tutlayt tunṣibt. Acku di tsertit-agi treffed tutlayt tettak-as aẓayar n tutlayt tunṣibt, syin tettak-as izerfan-is di yal aswir di yal taɣult s yiḍrisen iɣudam yellan deffir-is. Di Lezzayer tutlayt i d-tesbedd s wannaw-agi d taɛrabt taklasikit imi teṭṭef adeg di yal agzu, ama d aselmed, tadamsa, tadbeltatg. Maca si tama-nniḍen terfed tutlayt tunṣibt tis snat yellan d tamaziɣt deg useggas n 2016 am akken i d-nenna yakkan. Imi d tutlayt tayemmat tis snat di tmurt n Lezzayer.